আমরা যদি কুর‘আনে নবী-রাসুলদের জীবনী দেখি, তাহলে দেখবো যে, তারা প্রত্যেকেই অত্যন্ত কঠিন, কষ্টের জীবন পার করেছেন। নবুয়ত পাওয়ার আগে তাদের জীবন যেমন কঠিন ছিল—বহু ব্যক্তিগত, পারিবারিক, সামাজিক, অর্থনৈতিক কষ্টের অভিজ্ঞতা তারা পার করেছেন—নবুয়ত পাওয়ার পরেও তাদের জীবন মোটেও সহজ বা সুখের হয়নি। তাদের মতো জীবন যুদ্ধে অভিজ্ঞ মানুষ আর পাওয়া যাবে না। আল্লাহ تعالى তাদেরকে কঠিন সব অভিজ্ঞতার মধ্য দিয়ে নিয়ে যান, কারণ নবী, রাসুল হিসেবে দায়িত্ব পালন করার জন্য এগুলো একধরনের ট্রেনিং হিসেবে কাজ করে।